Tervetuloa Sanaa naisilta -ohjelmaan! Olen Taina Rautio.
Tänään puhumme aiheesta -
Määrääkö loukkaantuminen tulevaisuutesi?
Nöyryys, anteeksiantaminen, rakkaus -
vai katkeruus, loukkaantuminen, viha?
Valinta on sinun ja minun.
Meillä Jumalan lapsilla ei pitäisi olla katkeroitumisen oikeutta, -
vaan anteeksiantamisen oikeus ja mahdollisuus.
Jumalalta saamamme rakkauden ja voiman kautta -
voimme sen elää todeksi.
Loukkaantuminen on ehkä vaikein elämässämme kohtaamamme asia: -
perheessä, seurakunnassa tai maailmassa.
Jumala haluaa meidän voittavan tuon esteen anteeksiantamisen kautta.
Nimittäin mikään anteeksi- antamattomuus ei pääse taivaaseen.
Näin sen, kun tein saattohoitoa äidilleni muutamia vuosia sitten.
Tiedän nyt, miten armollinen, pitkämielinen meidän Jumalamme on.
Hän armahtaa. Hän ei vaadi, vaan Hän rakastaa.
Pyhä Henki on vahvempi kuin mikään morfiini.
Äitini oli jo tajuttomana saatto- hoitohuoneessa.
Munuaiset eivät enää toimineet ja oli jo turvotusta joka puolella.
Morfiinia meni 15 ml suoneen.
Jäin hänen luokseen seuraavaksi yöksi.
Lääkäri tuli sinne käymään ja sanoi minulle: -
"Puhukaa hänelle. Hän kyllä kuulee vielä."
Lauloin hänelle Jeesuksesta ja luin Jumalan Sanaa.
Jumala ihmeellisellä tavalla herätti äidin koomasta.
Siinä klo 21:n aikoihin hän avasi silmänsä -
ja menin hänen luokseen.
Pyhä Henki alkoi tosi voimakkaasti ohjata tuota tilannetta.
Kysyin häneltä heti, voiko hän antaa anteeksi vanhimmalle pojalleen -
ja yhdelle lapsenlapselle, jotka olivat häntä loukanneet.
Tämä oli tapahtunut muutamia viikkoja ennen sairaalamatkaa.
Nimittäin tiesin tämän asian.
Olimme pyytäneet tätä lastenlasta menemään mummin luo -
pyytämään anteeksi ja hän teki sen.
Vanhin veljeni ei kuitenkaan halunnut tehdä tätä.
Sanoin äidille: "Voitaisiinko rukoilla, -
että voisit antaa anteeksi heille väärät sanat ja käyttäytymisen?"
Äiti ei enää pystynyt puhumaan, mutta hän katseellaan osoitti, -
että hän haluaa meidän rukoilevan.
Rukoilin sitä, että rakas Jeesus, me haluamme tulla tässä eteesi -
ja haluamme antaa anteeksi -
Karille ja Villelle heidän käyttäytymisensä.
Paksu kyynel alkoi vuotaa äitini silmistä.
Se oli valtava hetki!
Siinä näin sen, kuinka Jumala on armahtavainen.
Hän herätti äidin koomasta, jotta hän voi antaa anteeksi.
Jeesus halusi hänet taivaaseen.
Olin nimittäin saanut johdattaa hänet Jeesuksen luo 3 vkoa aiemmin.
Näin tärkeää on meille tämä anteeksiantaminen.
Luukkaan evankeliumin 17:3 sanoo näin: -
"Pitäkää itsestänne vaari! Jos sinun veljesi tekee syntiä, -
niin nuhtele häntä, ja jos hän katuu, anna hänelle anteeksi."
Luukkaan evankeliumi 17:1: -
"Ja hän sanoi opetuslapsillensa: 'Mahdotonta on, -
että viettelykset jäisivät tulematta; -
mutta voi sitä, jonka kautta ne tulevat!"
Siis loukkauksia Jumala lupaa meille jokaiselle - valitettavasti.
Ydinasia on, miten minä ja sinä suhtaudumme loukkauksiin.
Mehän loukkaamme toisiamme tietämättä tai tietoisesti.
Me voimme olla välillä synnin tekijöitä -
tai synnin kohteita.
Toiset pääsevät loukkauksen anteeksiannoista eteenpäin.
He pystyvät antamaan anteeksi, -
mutta jotkut jäävät loukkauksien vangiksi.
Niihin syövereihin. Vaikka koko elämäksensä.
Jumala antaa sinulle voimaa.
Loukkaantuminen ja anteeksi- antaminen on tahdon asia.
Se ei ole tunneasia, vaan tahdon asia.
Voit sanoa Jumalalle: "Jumala, minulla on tällaisia asioita. -
Minua kohtaan on käyttäydytty huonosti, loukattu. -
Minä tahdon antaa anteeksi. Anna Sinä minulle voima siihen."
Usein ylpeys estää loukkaantumisen anteeksiantamisen.
Monet avioliitot säästyisivät erolta, -
jos puolisot nöyrtyisivät pyytämään anteeksi itseltään ja toisilta.
Jumalalta voi rukoilla avioliittoonkin voimaa, -
sen eheytymiseen ja asioitten korjaamiseksi.
Raamattu on luvannut, että kun olemme yksimielisiä, -
niin me saamme siunaukset.
Filippiläiskirje 2:2 "niin tehkää minun iloni täydelliseksi siten, -
että olette samaa mieltä, että teillä on sama rakkaus, -
että olette sopuisat ja yksimieliset"
Vihollinen virittää meille loukkauksen kautta -
ansoja usein läheisten ihmisten kautta.
Meidän pitää saada opetusta voidaksemme erottaa hyvän pahasta.
Monesti emme tunnista hänen aikeitaan tarpeeksi aikaisin.
1. Mooseksen kirja 3:1 sanoo: -
Mutta käärme oli kavalin kaikista kedon eläimistä, -
jotka Herra Jumala oli tehnyt; ja se sanoi vaimolle: -
"Onko Jumala todellakin sanonut: 'Älkää syökö -
kaikista paratiisin puista'?" Tämä johti syntiinlankeemukseen.
Älä sinä neuvottele vihollisen kanssa.
Älä jää neuvottelemaan, vaan vastusta häntä uskossa.
Älä helli myöskään loukkauksella sydäntäsi.
Jokainen kristitty on kohdannut petollisimman syötin, loukkauksen.
Jos alamme tuolla loukkauksella sydäntämme helliä, -
niin jäämme ansaan ja saamme kantaa myös sen hedelmää.
Rupeamme vihollisen kaveriksi. "Noin pahasti se sanoi minulle."
"Noin pahasti se teki." Alamme tätä korottaa elämässämme.
Loukkauksen seuraukset ovat hyvin laajat: -
hyökkäykset, erimieliset erot, rikkinäiset ihmissuhteet, -
petokset, jopa uskosta luopuminen.
Jumala tahtoo, että kannat hyvää hedelmää.
Tässä on hyvistä hedelmistä luettelo.
Galatalaiskirje 5:22: -
Voit kysyä: "Minäkö loukkaantunut?"
Usein loukkaantuneet eivät itse huomaa olevansa loukkaantuneita.
He ovat keskittyneet heille tehtyyn vääryyteen -
eivätkä he näe sitä tilannetta.
Loukkaantumisen takia monilta jää Jumalan kutsumus tekemättä.
Monesti loukkaaja on kristitty. Silloin se lähes tuntuu petokselta.
Mutta Jumala on tiennyt tämän. Kuulkaapa tämmöinen psalmi: -
Psalmit 55:13-15 sanoo näin: -
"Sillä ei minua herjaa vihollinen - sen minä kestäisin -
eikä minua vastaan ylvästele minun vihamieheni -
hänen edestään minä voisin lymytä; vaan sinä, minun vertaiseni, -
sinä, minun ystäväni ja uskottuni, -
jonka kanssa me elimme suloisessa sovussa, -
yhdessä vaelsimme Jumalan huoneeseen juhlakansan kohinassa!"
Loukkaaja voi nukkua jopa sinun vieressäsi -
tai hän voi olla juuri se, joka saarnaa kirkossa.
Rukoillaan tässä yhdessä tämän asian puolesta, -
niin että voisimme tässä asiassa kääntyä Jumalan puoleen -
ja Jumala voisi meidät vapauttaa.
Kerro Jumalalle nyt se asia, missä sinua loukattiin.
Elämä ei ole reilua. Meille tulee sellaisia tilanteita.
Ihan itsestä riippumattomista syistä olemme voineet joutua -
tällaiseen tilanteeseen. Kerro se Jeesukselle!
Kerro Jeesukselle se asia, miten vaikea se onkaan!
Sano: "Minä haluan antaa anteeksi!"
Minä haluan antaa anteeksi, vaikka tämä asia on vaikea!
Tämä on niin vaikea ja niin syvältä minua sitonut, -
niin syvältä minua loukannut, vuosikymmenet minua ahdistanut, -
lapsuudesta saakka, nuoruudesta saakka.
Tänään me voimme tuoda sen Jeesukselle.
Kerro se Hänelle.
Jeesus rakas, tässä me olemme Sinun edessäsi.
Nämä loukkaantuneet, surulliset, ahdistuneet, kivettyneet sydämet -
me tuomme Sinun eteesi.
Oi, Jumala rakas, kuinka armollinen ja rakkauden Jumala Sinä oletkaan!
Kiitos Isä, että Sinä tässä hetkessä tulet ja koskettelet meitä.
Annat parantavan rakkauden balsamisi laskeutua -
jokaisen kuulijan ja katselijan sydämeen, -
niin että hän pääsee noista vääryyden siteistä ja ikeen nuorista.
Kiitos Jeesus! Aamen.
Tekstitys: Tuula-Riitta Virrankare